হাতে পরা স্মার্ট ঘড়ি থেকেই সরাসরি প্রবেশ করা যাবে মাইক্রোসফট অ্যাকাউন্টে। এ জন্য আলাদা পাসওয়ার্ডও দিতে হবে না। ফলে পথচলার সময়ই সরাসরি নিজের আউটলুক, স্কাইপ, ওয়ান ড্রাইভ অ্যাকাউন্টের পাশাপাশি অফিস ৩৬৫ সার্ভিসে প্রবেশ করা যাবে। তবে সব স্মার্ট ঘড়িতে নয়, শুধু অ্যাপলের তৈরি স্মার্ট ঘড়িতে এ সুযোগ মিলবে। এ জন্য অ্যাপলের স্মার্ট ঘড়ি উপযোগী নতুন অ্যাপও চালু করছে মাইক্রোসফট। অ্যাপটি স্মার্ট ঘড়িতে ইনস্টলের সময়ই ব্যবহারকারীদের কাছ থেকে অ্যাকাউন্টের পাসওয়ার্ড, পিন বা বায়োমেট্রিক অথেনটিকেশনের বিভিন্ন তথ্য সংরক্ষণ করবে। এসব তথ্য একটি নম্বরে সংরক্ষণ করা হবে। পরে স্মার্ট ঘড়িতে থাকা নম্বরটিতে স্পর্শ করলেই সরাসরি মাইক্রোসফট অ্যাকাউন্টে ঢুঁ মারা যাবে।
এরই মধ্যে ফিচারটির কার্যকারিতা পরখ করছে মাইক্রোসফট। উল্লেখ্য, পাসওয়ার্ড ছাড়াই অ্যাকাউন্টে প্রবেশের জন্য গত বছর ‘অথেনটিকেটর’ অ্যাপ চালু করে মাইক্রোসফট। অ্যানড্রয়েড ও আইওএস অপারেটিং সিস্টেমে চলা ডিভাইসে কাজ করে অ্যাপটি।
এবার ফেসবুক বলে দেবে আপনি বড়লোক না গরিব
ফেসবুক প্রথমে জানতে চাইবে আপনার বয়স। তারপর প্রশ্ন করবে আপনার বয়স অনুযায়ী প্রশ্ন। যেমন ৩০ বছরের নিচের লোকজনকে প্রশ্ন করা হবে, ইন্টারনেট ব্যবহার নিয়ে। ৪০ বছরের নিচের লোকজনকে প্রশ্ন করা হবে তাদের বাড়ি আছে কিনা। এ ছাড়াও আরো অনেকরকম প্রশ্ন করা হবে আপনাকে।
ইউটিউব জানিয়েছে, যারা তাদের সাইটের সুনাম ক্ষুন্ন করছে তাদের বিরুদ্ধে ব্যবস্থা নেয়ার লক্ষ্যে নতুন নীতিমালা তৈরি করা হচ্ছে।
ইউটিউবের চীফ এক্সিকিউটিভ সুজান ওজস্কি বলেছেন, কিছু ভিডিও ব্লগারের খুবই বাজে ধরণের আচরণ পুরো ভিডিও ব্লগার কমিউনিটির ক্ষতি করছে।
সম্প্রতি একজন জনপ্রিয় ভিডিও ব্লগার লোগান পল একটি ভিডিওতে একজন আত্মহত্যাকারীর মৃতদেহ দেখানোর পর ইউটিউবের ব্যাপক সমালোচনা হয়।
জাপানের একটি জঙ্গল, যেটি ‘সুইসাইড জঙ্গল’ বলে পরিচিত, সেখানে এই মৃতদেহ পড়েছিল। প্রতি বছর সেখানে অনেক মানুষ আত্মহত্যা করতে যায়। উল্লেখ্য জাপানের আত্মহত্যার হার খুব বেশি।
এ ঘটনার পর অবশ্য ইউটিউব কর্তৃপক্ষ লোগান পলের বিরুদ্ধে বেশ কিছু ব্যবস্থা নেয়।
ইউটিউবে বিতর্কিত কোন ভিডিওর পাশে যেন বিজ্ঞাপন দেখা না যায়, সেটা নিশ্চিত করতে ইউটিউব তাদের 'এলগরিদম' ব্যবহার করছে।
কিন্তু ইউটিউবে ভিডিও ব্লগিং করে তারকায় পরিণত হয়েছেন এমন অনেকে অভিযোগ করছেন, তাদের ভিডিওকে এখন ভুলবশত এই ক্যাটাগরিতে ফেলে বিজ্ঞাপন থেকে বঞ্চিত করা হচ্ছে।
তারা আরও অভিযোগ করছেন, ইউটিউবের নীতিমালায় স্বচ্ছতার অভাব আছে।
তবে একটি ব্লগ পোস্টে ইউটিউবের প্রধান নির্বাহী সুজান ওজস্কি বলেছেন, তিনি ইউটিউবের ব্যাপারে মানুষের যে আস্থা সেটা আরও বাড়াতে চান।
তিনি বলেন, কিভাবে নানা সমস্যার আরও ভালো সমাধান খোঁজা যায়, তারা সেই চেষ্টা করছেন। এজন্যে ভিডিও পর্যালোচনার কাজটি এখন আরও বেশি মডারেটর নিয়োগের মাধ্যমে করার কথা ভাবা হচ্ছে।
‘কেউ বাজে কিছু করলে তার জন্য যেন পরিণতি ভোগ করতে হয় সে ধরণের নীতিমালা আমরা এখন তৈরি করছি।’
ইউটিউব তাদের কন্টেন্ট ক্রিয়েটরদের জন্য একটি সুস্পষ্ট নীতিমালা তৈরি করতে চায়।
সুজান ওজস্কি বলেন, ‘যদিও এরকম বাজে কাজের ঘটনা বিরল, কিন্তু তারপরও এটি ইউটিউবের সুনামের বড় ক্ষতি করতে পারে।’
ফেসবুকের আজ জন্মদিন একথা এতক্ষণে সকলেই জানেন। ২০০৪সালের ৪ফেব্রুয়ারি ফেসবুক তার সফর শুরু করেছিল। সেই সফরে ফেসবুকের বন্ধুর সংখ্যা আজ অগণিত। এমন একদিনে চলুন ফেসবুক এবং তার প্রতিষ্ঠাতার বিষয়ে জেনে নেওয়া যাক অজানা কিছু তথ্য।
শাওমির প্রথম অ্যানড্রয়েড ওয়ান স্মার্টফোন এমআই এওয়ান এর দাম পাকাপাকিভাবে প্রায় দেড় হাজার টাকা কমিয়ে দিলো কম্পানিটি। এখন থেকে মাত্র ২০ হাজার টাকাতেই কেনা যাবে।
গত সেপ্টেম্বরে লঞ্চের সময় থেকেই যথেষ্ট সাড়া ফেলেছে ফোনটি। এটি শাওমির অন্যতম জনপ্রিয় স্মার্টফোন। কোম্পানিটির ভারত শাখার ম্যানেজিং ডিরেক্টর মনু জৈন টুইটের মাধ্যমে এই দাম কমার কথা ঘোষণা করেছেন। এই দাম কমার সাথে সাথেই ফ্লিপকার্টে অ্যাক্সিস ব্যাঙ্কের বাজ ক্রেডিট কার্ডের মাধ্যমে এই ফোন কিনলে আলাদা ৫% ছাড় পাবেন গ্রাহকরা। এছাড়াও নো কস্ট ইএমআই এর মাধ্যমে মাসিক ২০০০ টাকা ইনস্টলমেন্টের মাধ্যমে গ্রাহকরা কিনতে পারবেন এমআই এ১।
আসুন নিচে এক নজরে দেখে নেওয়া যাক শাওমি এমআই এ১-এর স্পেসিফিকেশন ও ফিচার্স:
শাওমি এমআই এ১- এ আছে
>৫.৫ ইঞ্চি (১৯২০x১০৮০ পিক্সেল), ফুল এইচডি ২.৫ডি কার্ভড গ্লাস ডিসপ্লে >অক্টা-কোর ২ গিগাহার্টজ স্ন্যাপড্রাগন ৬২৫ ১৪এনএম প্রসেসর সাথে ৬৫০ এমএইচজেড অ্যাডের্নো ৫০৬ জিপিইউ
>৪জিবি র‌্যাম, ৬৪জিবি স্টোরেজ, মাইক্রোএসডি কার্ডের সাহায্যে ১২৮জিবি পর্যন্ত মেমোরি বাড়িয়ে নেওয়ার সুযোগ
>অ্যান্ড্রয়েড ৭.১.২ (নুগেট), যা পরে অ্যান্ড্রয়েড ৮.০ (ওরিও) আপডেট করা যাবে
>ডুয়াল সিম ১২এমপি রিয়ার ক্যামেরা সাথে ওয়াইড অ্যাঙ্গেল লেন্স ১২এমপি সেকেন্ডারি ক্যামেরা ৫এমপি ফ্রন্ট ফেসিং ক্যামেরা
>৩০০০এমএএইচ ব্যাটারি
ফায়ার সার্ভিস, এ্যাম্বুলেন্স ও জরুরি পুলিশী সেবা ‘৯৯৯’ নম্বরের সম্প্রসারিত ব্যবহারের আনুষ্ঠানিক উদ্বোধন করা হচ্ছে আজ। পুলিশ সদর দফতরের এক সংবাদ বিজ্ঞপ্তিতে এ তথ্য জানানো হয়। মঙ্গলবার (১২ ডিসেম্বর) সকাল ১১টায় রাজধানীর আব্দুল গণি রোডে পুলিশ কন্ট্রোল রুমে জাতীয় জরুরি সেবা ৯৯৯ কার্যক্রম উদ্বোধন করবেন প্রধানমন্ত্রীর তথ্য ও যোগাযোগ প্রযুক্তি উপদেষ্টা সজীব ওয়াজেদ জয়।
পরে ওসমানী স্মৃতি মিলনায়তনে এ উপলক্ষে আলোচনা সভা অনুষ্ঠিত হবে। স্বরাষ্ট্রমন্ত্রী আসাদুজ্জামান খাঁন এ অনুষ্ঠানে প্রধান অতিথি হিসেবে উপস্থিত থাকবেন।
বিশেষ অতিথি থাকবেন তথ্য ও যোগাযোগ প্রযুক্তি বিভাগের প্রতিমন্ত্রী জুনাইদ আহ্মেদ পলক এবং স্বরাষ্ট্র মন্ত্রণালয়ের জননিরাপত্তা বিভাগের সচিব মোস্তাফা কামাল উদ্দীন। পুলিশের মহাপরিদর্শক (আইজিপি) এ কে এম শহীদুল হক অনুষ্ঠানে সভাপতিত্ব করবেন।